ПРОТОКОЛ № 24
от заседанието на Комисия по правни въпроси 
на Висшия съдебен съвет, проведено на 7 юли 2014 г.

Днес, 7 юли 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА								НЕЗАБРАВКА СТОЕВА 
												
На заседанието присъстваха експертните сътрудници на комисията: Саша Харитонова –  и.д. главен секретар и Мартин Величков – старши експерт-юрисконсулт.

Д Н Е В Е Н   Р Е Д:

1. ОТНОСНО: Проект на Наредба за изменение и допълнение на Наредба № 8/26.02.2008 г. за функциите и организацията на дейността на бюрата за съдимост, /издадена от министъра на правосъдието, ДВ,бр. 24 от 4.03.2008 г./ и доклад към него за предложения и становища по проекта. /отложена точка от 23.06.2014 г. за становища от комисиите./.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема становищата на Комисия „Професионална квалификация, информационни технологии и статистика” и Комисия „Международна дейност” и ги предоставя на Висшия съдебен съвет.
1.2. Точката да бъде включена като допълнителна в дневния ред за заседанието на ВСС на 09.07.2014 г.

2. ОТНОСНО: Писмо от Министерство на правосъдието относно проект на Постановление на Министерския съвет за одобряване на Тарифа за таксите, които се събират за производствата по Глава единадесета от Закона за обществените поръчки пред Комисията за защита на конкуренцията и Върховния административен съд.

КОМИСИЯТА ПО ПРАВНИ ВЪПРОСИ
Р Е Ш И:

2.1. Предлага на Висшия съдебен съвет да изрази положително становище по проекта на Постановление на Министерския съвет за одобряване на Тарифа за таксите, които се събират за производствата по Глава единадесета от Закона за обществените поръчки пред Комисията за защита на конкуренцията и Върховния административен съд, със следната забележка: 
Чл. 2. /2/ В израза „внесените или дължими такси” да отпаднат думите „внесените или”.....
2.2. Точката да бъде включена като допълнителна в дневния ред за заседанието на ВСС на 09.07.2014 г.

3. ОТНОСНО: Писмо от Министерство на вътрешните работи относно проект на Закон за изменение и допълнение на Закона за борба срещу противообществените прояви на малолетните и непълнолетните /ЗИДЗБППМН/, за предварително съгласуване. /отложена точка от 30.06.2014 г. за становища от членовете на ВСС./.

КОМИСИЯТА ПО ПРАВНИ ВЪПРОСИ
Р Е Ш И:

3.1. Предлага на Висшия съдебен съвет да даде положително становище по проекта на Закон за изменение и допълнение на Закона за борба срещу противообществените прояви на малолетните и непълнолетните /ЗИДЗБППМН/,
3.2. Точката да бъде включена в дневен ред за заседанието на ВСС на 17.07.2014 г.

4. ОТНОСНО: Доклад от Красимира Василева – н-к отдел „ЮОДКВСС” в дирекция „Правна” относно подготовка на обществена поръчка за застраховка на магистрати и съдебни служители.

КОМИСИЯТА ПО ПРАВНИ ВЪПРОСИ
Р Е Ш И:

4.1. ПРИЕМА доклада на Красимира Василева – н-к отдел „ЮОДКВСС” в дирекция „Правна” във връзка с подготовката на обществена поръчка за застраховка на магистрати и съдебни служители.
4.2. ОПРЕДЕЛЯ г-жа Каролина Неделчева – член на ВСС за председател на работната група по подготовка на обществена поръчка за застраховка на магистрати и съдебни служители.

5. ОТНОСНО: Становище на Адвокатската колегия – Благоевград относно процедура за избор на административен ръководител-председател на Районен съд гр. Петрич и кандидатурата на съдия Мая Христова Банчева.

КОМИСИЯТА ПО ПРАВНИ ВЪПРОСИ
Р Е Ш И:

5.1. Становището на Адвокатската колегия – Благоевград във връзка с процедурата за избор на административен ръководител-председател на Районен съд гр. Петрич и кандидатурата на съдия Мая Христова Банчева, да се качи на интернет страницата на ВСС, тъй като същите са в кръга на лицата по чл. 7 и чл. 8 от Правилата за избор на административни ръководители на органите на съдебната власт.

6. ОТНОСНО: Препоръка от Вичо Миразчийски относно процедура за избор на административен ръководител-председател на Окръжен съд гр. Бургас и кандидатурата на Боряна Димитрова.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема, че на този етап няма данни в какво качество това лице е изпратило препоръката, за да се прецени дали същият е в кръга на лицата по чл. 7 и чл. 8 от Правилата за избор на административни ръководители на органите на съдебната власт.

7. ОТНОСНО: Решение на Комисия „Публична комуникация” от 24.06.2014 г. относно информация за публикации в медиите, свързани с дейността на ВСС за периода 17.06.-24.06.2014 г.

КОМИСИЯТА ПО ПРАВНИ ВЪПРОСИ
Р Е Ш И:

	7.1. Приема да сведение решението на Комисия „Публична комуникация” от 24.06.2014 г. относно информация за публикации в медиите, свързани с дейността на ВСС за периода 17.06.-24.06.2014 г.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА